En a comarca d'o Baixo Aragón-Casp, son costers os municipios de Chiprana y Casp. Dende o prencipio s'entendió que yera un potent foco d'atracción toristica y as sociedatz de pescadors s'aprecisoron a organizar as suyas actividatz. En 1965 se dixoron en libertat 20.000 eixemplars de perca americana y 175.000 fizons de carpa royal. Estió o prencipio d'a gran riqueza piscicola actual. Se celebran no menos de 30 competicions a l'anyo, destacando o Campionato Nacional de Pesca y o Concurso Nacional de Ciprinidos "Autonomía d'Aragón", aintro d'as artes tradicionals, y diversos campionatos internacionals organizatos por Lake Casp ta a pesca d'o black bass, anque o más destacato ye a pesca d'o siluro.